Document ID: /roh_data/filtered/fineweb-2-filterrobots_roh.jsonl.gz/17861

La suprastanza communala ha preschentà durant la radunanza communala da glindesdi saira ils trais secturs nua ch’ella vesa il potenzial e surtut las fermezzas da Bever.
Vischnanca da generaziuns
Bever duai porscher abitaziuns e chasas per famiglias giuvnas. Er persunas pli veglias duain dentant avair bunas structuras per viver a Bever. Per cuntanscher quai vul Bever reveder la lescha da fabrica e promover la fabrica da primas abitaziuns.
Lieu da furmaziun ed IT
En avegnir vul Bever rinforzar la scola a reguard novas tecnologias digitalas. Uschia poss’ins duvrar las localitads da la scola da Bever er per novas furmas da champs. La tecnologia cun fibra da vaider duai en pli gidar a crear plazzas da lavur innovativas.
Turissem da sport e natira
Bever saja ina vischnanca predestinada per activitads en il liber. La suprastanza vul era metter in accent tar l’infrastructura per giudair la natira. La zona revitalisada enturn l’En è in punct impurtant per questa finamira.
RR novitads 11:00